Document ID: 31999R0149

Uredba Sveta (ES) št. 149/1999
z dne 19. januarja 1999
o spremembi Uredbe (ES) št. 2027/95 o vzpostavitvi sistema upravljanja ribolovnega napora v zvezi z nekaterimi ribolovnimi območji in viri Skupnosti
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3760/92 z dne 20. decembra 1992 o uvedbi sistema Skupnosti za ribištvo in ribogojstvo [1] in zlasti člena 8(4) Uredbe,
ob upoštevanju predloga Komisije,
ker so bila z Uredbo Sveta (ES) št. 685/95 z dne 27. marca 1995 o upravljanju ribolovnega napora v zvezi z nekaterimi ribolovnimi območji in viri Skupnosti [2] sprejeta merila in postopki za uvedbo sistema upravljanja ribolovnih naporov v območjih ICES Vb, VI, VII, VIII, IX, X in območjih CECAF 34.1.1, 34.1.2 in 34.2.0;
ker je bil z Uredbo (ES) št. 2027/95 [3] sprejet sistem za upravljanje ribolovnih naporov v zvezi z nekaterimi ribolovnimi območji in viri Skupnosti in so bili na podlagi informacij, ki so jih poslale države članice, določeni največji dovoljeni letni ribolovni napori za vsako državo članico in vsako ribištvo;
ker je, ko je bila sprejeta Uredba (ES) št. 2027/95, Danska zavzela stališče, da je treba industrijsko ribištvo obravnavati enako kot pelagično in zato Komisiji ni poslala svoje ocene ribolovnih naporov, ki se zahteva za tovrstna plovila;
ker industrijsko ribištvo Danske ni usmerjeno samo k pelagičnim vrstam, temveč tudi k pridnenim vrstam, zlasti norveškemu moliču in peščenkam;
ker je zato na podlagi informacij, poslanih na zahtevo Danske z dne 22. julija 1997, in v skladu z merili iz Uredbe (ES) št. 2027/95 treba največji dovoljeni ribolovni napor Danske prilagoditi tako, da se upošteva industrijsko ribištvo teh pridnenih vrst;
ker bi bilo Uredbo (ES) št. 2027/95 zato treba spremeniti,
SPREJEL NASLEDNJO UREDBO:
Člen 1
Del Priloge k Uredbi (ES) št. 2027/95, ki se nanaša na največji dovoljeni letni ribolovni napor z vlečno in pritrjeno opremo za pridnene vrste za Kraljevino Dansko, se nadomesti s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. januarja 1999

Labels: 18
6